

**ПРИЈЕДЛОГ**

# **П Л А Н П О С Л О В А Њ А**

Предузећа за услуге у ваздушном саобраћају

„Аеродроми Републике Српске“ а.д. Бања Лука

за период 2018. – 2020. година

* Р Е В И Д О В А Н И -

Бања Лука, септембар 2018. године

**С А Д Р Ж А Ј**

1. **УВОД** 3
2. **ОПШТИ ПОДАЦИ** 4
   1. Правни оквир, организација Друштва, органи Друштва 4
   2. Власничка структура 4
   3. Организациона структура 6
   4. Дјелатност 8
3. **ЦИЉЕВИ ЗА 2018 ГОДИНУ** 8
4. **РИЗИЦИ У ПОСЛОВАЊУ** 12
5. **ПЛАНИРАНИ ФИЗИЧКИ ПОКАЗАТЕЉИ** 14
6. **ФИНАНСИЈСКИ ОПЕРАТИВНИ ПЛАН** 17
   1. Приходи, расходи 18
   2. План личних примања 21
7. **ПЛАН ТОКОВА ГОТОВИНЕ** 22
8. **ПЛАНСКЕ ИНВЕСТИЦИЈЕ ЗА 2018 ГОДИНУ**.................................................23

**ЗАКЉУЧАК** 24

**1. УВОД**

План пословања Предузећа за 2018 - 2020 годину рађен је у складу са одредбама Закона о јавним предузећима (Сл. Гласник РС бр. 75/04), а за предузећа у која у структури власништва имају преко 50% удјела у власништву Републике и која запошљавају више од 50 лица.

На основу наведеног закона и члана 78. Статута Предузећа, Управа Предузећа у случају потребе врши ревидирање истог и усклађивање са тржишним условима.

Трогодишњим планом се и даље предвиђа Субвенције Владе Републике Српске у износу од КМ 1.900.000 на годишњем нивоу.

Планирано је задржавања садашњег обима редовног линијског саобраћаја који обавља компанија Air Serbia на линији за Београд-Бања Лука-Београд.

У времену израде овог Плана пословања започети су разговори са неколико европских Low Cost Carrier-a у вези са увођењем новог саобраћаја из Бања Луке за неколико европских дестинација. Планирамо да у 2018 години закључимо уговор са најмање јендим Low Cost Carier-ом који би у току 2018 године започео са операцијама.

У 2018 години је планиран позитиван финансијски резултат, као и завршетак започетих инвестиционих активности по Инвестиционом програму у току 2018 године.

**2. ОПШТИ ПОДАЦИ**

**2.1 Правни оквир, организација друштва**

Предузеће за услуге у ваздушном саобраћају „Аеродроми Републике Српске“ а.д. Бања Лука (у даљем тексту: Предузеће) послује као отворено акционарско друштво са средствима у својини Предузећа и са правима, обавезама, овлашћењима и одговорностима утврђеним законом, a настало je уписом у судски регистар промјене својине државног капитала у ОДП „Аеродроми Републике Српске“ Бања Лука, које је уписано у судски регистар код Основног суда у Бања Луци под бројем У/И 255-98 на дан 16.03.1998. године. Промјена својине државног капитала, којом је Предузеће трансформисано у акционарско друштво, извршена је на основу:

- Закона о приватизацији државног капитала у предузећима („Службени гласник Републике Српске“, број 24/98 и 62/02),

- Уредбе о начину конституисања нових органа управљања и начину рада предузећа у којима се државни капитал приватизује по посебним приватизационим програмима („Службени гласник Републике Српске“, број 48/01).

На основу наведеног, Предузеће је рјешењем Основног суда у Бања Луци број: У/I 3058/03 од 28.11.2003. године у регистарском улошку 1-2513-00 извршило упис статусне промјене – власничке трансформације продајом дијела државног капитала код Основног државног предузећа „Аеродроми Републике Српске“ Бања Лука са п.о. тако да фирма од тада послује под називом Предузеће за услуге у ваздушном саобраћају „Аеродроми Републике Српске“ а.д. Бања Лука.

Скраћени назив фирме је "Аеродроми Републике српске" а.д. Бања Лука. Сједиште Предузећа је било регистровано на адреси: Бања Лука, Ул. Веселина Маслеше број 28, док је Рјешењем Основног Суда Бања Лука, број У/I 2040/05 од 19.09.2005. године промјењена адреса и уписано ново сједиште Друштва у улици Краља Петра I Карађорђевића бр. 111.

Предузећу је од Републичког завода за статистику додијељен матични број 01140167. Јединствени идентификациони број Пореске управе Републике Српске је 4400912460005. Исти број се користи при упису у Регистар царинских обвезника, док је ИД број код Управе за индиректно опорезивање 400912460005.

Финансијско пословање Предузеће обавља преко пет трансакционих рачуна који су отворени код четири пословне банке и то:

рачун број: 55200020001927937 код '' Hypo Alpe Adria bank“ а.д. БањаЛука,

рачун број: 5620990001181857 код ''НЛБ Развојна банка“ а.д. Бања Лука,

рачун број: 1610450009890060 код ''Raiffeisen bank'' а.д. Бања Лука,

рачун број: 5620998028230035 код "НЛБ Развојне банке" а.д. Бања Лука.

Девизни рачуни за више валута отворени су у: „НЛБ Развојна банка“, код „Нове банке“ а.д. и '' Hypo Alpe Adria bank“.

Рачун код Нове банке а.д. Бања Лука је одређен за „Главни рачун“ Предузећа у складу са Законом о унутрашњем платном промету.

**2.2 Власничка структура**

На основу извршене приватизације Рјешењем Основног суда у Бања Луци број: У/I 3058/03 од 28.11.2003. године у регистарском улошку 1-2513-00 Предузеће је организовано као акционарско друштво.

Скупштина акционара Друштва је на сједници одржаној 20.11.2007. године донијела одлуку о II емисији акција јавном понудом у укупном обиму од 8.570.000 КМ, подијељено на 8.570.000 акција, класе „А“, номиналне вриједности 1,00 КМ. Акције су обичне и гласе на име. Једна акција даје право на један глас. Проспект је објављен 20.11.2007. године и одобрен од Комисије за хартије од вриједности Рјешењем број: 01-УП-031-5519/07 дана 21.12.2007. године.

Рјешењем Комисије за хартије од вриједности РС од 06.11.2014 године уписана је III емисија акција по основу статусне промјене спајања уз припајање „Аеродрома Требиње“ а.д. Требиње.

Емитовано је 50.000 акција номиналне вриједности 1 КМ за 1 акцију, тако да након III емисије акција основни капитал Предузећа износи 10.125.725 КМ који је подјељен на исто толико акција номиналне вриједности 1,00 КМ. Свака акција даје право на један глас. Власници акција, у зависности од процента власништва акција, имају право на учешће у управљању Друштвом, право на учешће у добити, као и друга права у складу са Законом и Статутом.

Према задњем Извјештају Централног регистра, од 09.08.2017 године било је регистровано 661 акционара, а 5 највећих акционара су били слиједећи:

|  |  |  |  |
| --- | --- | --- | --- |
|  |  | % учешћа | % учешћа са правом гласа |
| 1. | АКЦИЈСКИ ФОНД РС а.д. Бања Лука | 64,690844 | 64,690844 |
| 2. | ПРЕФ а.д. Бања Лука | 9,950655 | 9,950655 |
| 3. | ЗИФ КРИСТАЛ ИНВЕСТ ФОНД а.д. Бања Лука | 9,189594 | 9,189594 |
| 4. | ФОНД ЗА РЕСТИТУЦИЈУ РС а.д. Бања Лука | 4,975288 | 4,975288 |
| 5. | ПОЛАРА ИНВЕСТ ФОНД а.д. Бања Лука | 3,939125 | 3,939125 |

**2.3 Организациона и кадровска структура**

Правилником о систематизацији радних мјеста, број 01-388-5/16 од 20.06.2016. године, у Предузећу су дефинисани послови, радни задаци, услови за обављање задатака и број извршилаца. Наведеним Правилником, обављање послова и радних задатака у Предузећу организовано је кроз рад основних организационих јединица (сектора, и служби, одјељења, реферата) са предвиђених 75 радних мјеста и 160 извршилаца на тим радним мјестима. Са 31.12.2017 године у Предузећу је запослено 54 радника.

**Организациона структура Предузећа је како слиједи:**

I УПРАВА ПРЕДУЗЕЋА

II СЕКТОР ЗА ОПЕРАТИВНЕ И ТЕХНИЧКЕ ПОСЛОВЕ

- Служба за саобраћај и технику

- Одјељење за прихват и отпрему ваздухоплова, путника, пртљага и робе

- Одјељење за електро одржавања

- Одјељење за одржавање аеродромске опреме, објеката и маневарских

површина

- Одјељење за снабдјевање горивом и мазивом

- Референт за карго и пошту

- Медицинска служба

- Реферат противпожарне заштите

III СЕКТОР ПРАВНИХ, КАДРОВСКИХ И ОПШТИХ ПОСЛОВА

- Служба за правне послове

- Служба за кадровске послове

- Служба за опште послове

IV КОМЕРЦИЈАЛНО - ФИНАНСИЈСКИ СЕКТОР

- Служба рачуноводства и финансијске оперативе

- Служба анализе, плана,развоја и статистике

- Одјељење за комерцијалне послове

- Одјељење за трговину

- Одјељење за угоститељство

V СЛУЖБА БЕЗБЈЕДНОСТИ ВАЗДУШНЕ ПЛОВИДБЕ-SAFETY

VI СЛУЖБА БЕЗБЈЕДНОСТИ-SECURITY

- Одјељење техничког и физичког обезбјеђења и заштиту од птица и дивљачи

VII РЕФЕРАТ ЗА МАРКЕТИНГ, ОДНОСЕ СА ЈАВНОШЋУ И ПРОТОКОЛ

VIII ШКОЛСКИ ЦЕНТАР

*Квалификациона структура и број извршилаца 31.12. 2017 године*

|  |  |  |
| --- | --- | --- |
|  | Стручна спрема | Број извршилаца 31.12. 2017 године |
| 1. | Висока стручна спрема | 13 |
| 2. | Виша стручна спрема | 3 |
| 3. | Средња стручна спрема 4 | 21 |
| 4. | Средња стручна спрема 3 | 12 |
| 5. | Висококвалификовани радник | 2 |
| 6. | Неквалификовани радник | 3 |
|  | УКУПНО: | 54 |

*Осим радника запослених у Аеродроми РС а.д. Бања Лука, на аеродрому је присутно и 21 извршилаца – професионалних ватрогасаца града Бања Лука.*

У циљу рационалног коришћења људских ресурса одређени број радника у оквиру редовног радног времена распоређен је (и остаће распоређен) на више радних мјеста.

*Планирана квалификациона структура и број извршилаца за период 2018– 2020 година*

|  |  |  |  |  |
| --- | --- | --- | --- | --- |
|  | Стручна спрема | Планирани број извршилаца у случају планираног раста броја путника и операција | | |
| 2018 | 2019 | 2020 |
| 1. | Висока стручна спрема | 13 | 15 | 17 |
| 2. | Виша стручна спрема | 3 | 3 | 3 |
| 3. | Средња стручна спрема 4 | 21 | 24 | 27 |
| 4. | Средња стручна спрема 3 | 12 | 15 | 18 |
| 5. | Нисококвалификовани радник | 2 | 4 | 6 |
| 6. | Неквалификовани радник | 3 | 3 | 3 |
|  | УКУПНО: | 54 | 64 | 74 |

Иако анализа квалификационе структуре запослених са становишта примјене ICAO стандарда, међународних конвенција и закона који регулишу област цивилне ваздушне пловидбе, указује на потребу да се у Предузећу запосли одређени број радника, с обзиром да се у великом проценту финансирамо кроз субвенцију, настојимо не планирати повећање броја извршилаца у било којем сектору, без обзира на потребе, а све док пораст саобраћаја и пораст властитих прихода не буде омогућавао исто. До тада, јер мали обим саобраћаја то омогућава, остали послови систематизованих радних мјеста ће се интерном реорганизацијом додјељивати постојећем броју запослених.

**Уколико започети контакти са авио компанијама резултирају увођењем новог саобраћаја, крајем 2018 године, на аеродрому Бања Лука ћемо морати извршити запошљавање значајнијег броја радника како би се омогућило опслуживање широкотрупних авиона у кратком временском периоду.**

**2.4 Дјелатност**

Према рјешењу Основног суда у Бања Луци, Предузеће је регистровано, између осталих, за обављање сљедећих дјелатности:

* услуге у ваздушном саобраћају,
* ваздушни саобраћај,
* пратеће и помоћне активности у саобраћају,
* претовар терета и складиштење,
* угоститељске услуге и кетеринг,
* трговина на велико и мало,
* дјелатност путничких агенција и туроператера и остале услуге туристима,
* дјелатност других посредника у саобраћају,
* услуге рекламе и пропаганде.

Предузеће може обављати послове из области спољно-трговинског промета у оквиру регистроване дјелатности и такође, може без уписа у судски регистар да обавља и друге дјелатности које служе дјелатности уписаној у регистар, а које се уобичајено обављају уз те дјелатности у мањем обиму или повремено.

**3. ПЛАНИРАНИ ЦИЉЕВИ ЗА ПЕРИОД 2018 – 2020 ГОДИНА**

Предузеће у периоду 2018- 2020 година планира реализацију сљедећих циљева:

**3.1 Задржавање статуса међународног аеродрома,**

* + Реализација Акционог плана на испуњавању недостатака констатованих током сертификације,
  + Ажурирање Аеронаутичке студије са захтјевом за изузеће од захтјеваног стандарда ширине основне стазе, а за период до 2020. године,
  + Активности око обезбјеђења средстава за наставак покренутог процеса експропријације земљишта за проширење аеродромског комплекса,

Иако је БХДЦА издао Потврда за аеродром за јавну употребу, која је важећа до 08. септембра 2020. године, те је наведено да аеродром испуњава услове за аеродромски референтни код 4D, неопходно је интензивно радити на релизацији Плана мјера и активности (корективног плана) за отклањање уочених неусаглашености утврђених у Извјештају о спроведеном стручном надзору утврђивања испуњености услова у циљу продужења Рјешења аеродромског оператора „Аеродроми РС“ а.д. Бања Лука бр. 3-3-29-1-UPeo-39-3/17, од 13.10.2017. године, као и Извјештају о спроведеном стручном надзору из области безбједности цивилног ваздухопловства бр. INT.2-5-01-1/17, од 05.05.2017. године.

У БХДЦА је у току децембра мјесеца 2017. године предат План мјера и активности (Корективни план) за отклањање уочених неусаглашености утврђених у горе наведеним Извјештајима о спроведеном стручном надзору у предузећу “Аеродроми Републике Српске” а.д. Бања Лука, Међународни Аеродром Бања Лука.

У корективном плану су наведене све неусклађености, узроци неусклађености, активности на отклањању недостатака, као и тренутно стање.

БХДЦА ће пратити реализацију истог на годишњој основи.

Како би међународни аеродром Бања Лука задржао CAT I, наставићемо започете активности на проширењу аеродромског комплекса и основне стазе аеродрома према истоку.

Када говоримо о проширењу основне стазе напомињемо да је Влада Републике Српске већ 2015 године донијела Одлука о утврђивању општег интереса за проширење комплекса и Основне стазе аеродрома „Бања Лука“ број: 04/1-012-2-1667/1 (у складу са економском политиком Републике Српске за 2015).

**3.2 Инвестициони програм**

У складу са Инвестиционим програмом у 2018 години се настављају и завршавају започете активности на:

* Завршавање радова на изградњи карго објекта,
* Завршавање радова на проширењу путничког терминала и
* Набавци аеродромске опреме,

а све са циљем са би се на аеродрому Бања Лука повећао проток роба и путника, као и да би се повећао степен безбједности ваздушне пловидбе.

**3.3 Одржавање максимално могуће отворености Аеродрома Бања Лука према испостављеним захтјевима корисника аеродромских услуга**

Да би аеродром привукао што већи број корисника аеродромских услуга свих категорија, отвореност аеродрома мора бити максимално могућа са постојећим бројем запослених радника. Због тога ћемо настојати да већим дијелом године иста буде од 07.00 до 19.00.

Осим тога, потребно је омогућити и сервисима Републике Српске кориштење аеродрома у максимално могућем времену.

Одржање наведене отворености има своје и комерцијално оправдање јер омогућава једним дијелом и ноћне и алтернативне летове, за које аеродром има све техничке претпоставке, а нарочито у зимском периоду када је, веома често, једини аеродром у БиХ отворен за ваздушни саобраћај.

**3.4 Сертификација запослених у складу са Планом рада Центра за обуку стручног особља аеродрома**

У складу са потписаним Протоколом о сарадњи већи дио планираних обука стручног особља аеродрома би се требао реализовати у сарадњи са аеродромом Никола Тесла, Београд, а преостали дио, за који се не може организовати обука у Београду, преко центра за обуку Међународног аеродрома Сарајево.

**3.5 Подизање квалитета и обима аеродромских услуга**

Подизање квалитета услуга се огледа у сталном стручном усавршавању запослених, одржавању опреме, повећању сигурности у пружању потпуних и тачних информација корисницима наших услуга, ажурирању сајта, бољој и редовној комуникацији са пословним партнерима, медијима и акционарима.

Планирање и увођење нових услуга се огледа у набавци и продаји авио бензина 100LL на аеродрому Бања Лука.

**3.6 Активности на успостављању сарадње са ниско буџетним компанијама**

Влада Републике Српске је својим Закључком бр. 04/1-012-2-2955/17, од 23.11.2017 године задужила предузеће Аеророми Републике Српске да под истим условима који су и до сада важили финансира трошкове аеродромских услуга за линију Београд-Бања Лука-Београд, а у периоду од 01.12.2017. до 30.11.2018. године.

Осим наведеног, а због дугогодишњег стагнирања броја превезених путника од стране Air Serbia-е, као јединог комерцијалног превозника на аеродрому Бања Лука, започели смо контакте са неколико великих европских Low Cost Carrier-а којима је наше тржиште интересантно, а у вези са потребом увођења већег обима авио саобраћаја из Бања Луке за неколико дестинација у средњој и сјеверној Европи.

Потенцијал бањалучке регије је значајан, а тренутна саобраћајна поставка је недовољна да би се задовољиле потребе становника за путовањем, па се дешавају одливи пунтика, прије севега према Тузли и Загребу.

**3.7 Реализација постављених циљева из потписаног Протокола о сарадњи са  
 аеродромом Никола Тесла, Београд**

Планирани циљеви који су дефинисани Протоколом о сарадњи су сљедећи:

* Сарадња на пољу развоја технологије и људских ресурса,
* Праћење технолошког развоја у области аеродромског пословања кроз заједничке посјете сајмовима, произвођачима, стручно усавршавање и размјена информација

Планирамо да у 2018 години у школском центру аеродрома Никола Тесла извршимо обуку већине радника аеродрома Бања Лука.

**3.8 Просторни план подручја посебне намјене аеродрома Бања Лука**

Након усвајања Просторног плана Републике Српске, којим су дефинисани стратешки приоритети до 2018 године, а на основу којег је Општина Лакташи донијела Одлуку о изради Просторног плана Општине, аеродром је покренуо иницијативу за израду Просторног плана подручја посебне намјене.

На основу ове иницијативе Народна скупштина Републике Српске је на сједници одржаној 08.10.2005 године донијела Одлуку о изради просторног плана подручја посебне намјене „Аеродром Бања Лука“, а за период од 20 година, односно до 2025 године.

План је урађен у форми Нацрта и истим је утврђен шири простор аеродромског комплекса, проширење заштитних појасева и приступних путева за аеродром, у складу са Студијом економске, друштвене и еколошке оправданости, израђеном од надлежне институције и ревидираним Идејним рјешењем, или генералним пројектом израђеним од овлаштеног правног лица.

Овим документом, који ће бити саставни дио Просторног плана Општине Лакташи, су се одредили приоритетни садржаји једне стратешке републичке локације и заштитила иста (цијели комплекс са прилазним путем) од неконтролисане неприоритетне градње.

У јануару мјесецу 2018 године Просторни План Подручја Посебне Намјене за аеродром Бања Лука ће бити изложен на јавни увид, да би се након тога наставиле активности у правцу усвајања истог од стране Народне скупштине Републике Српске средином 2018 године.

**3.9 Карго саобраћај**

У складу са стратешким циљевима аеродрома, а након изградње карго складишта и набавке неопходне опреме у 2018 години, аеродром ће преузети укупну потребу за карго саобраћајем регије.

Без обзира што у 2017 години изостао извоз свјежег меса реализован авио превозом, аеродром би требао закључити уговор са Turkish Airlines у вези са опслуживањем њихових карго ваздухоплова за послове који се односе на општи карго.

**3.10. „АRS TOURS“ д.о.о.**

15.06.2016. године регистрован је „АRS TOURS“ д.о.о. Бања Лука, а чији је оснивач и власник Аеродроми РС а.д. Бања Лука.

Друштво је са пословањем почело 01.07.2016 године и у 2017 години остварило позитиван финансијкси резултат.

Друштво је регистровано на истој адреси и са истим запосленима који су били у саставу ПЈ „АRS TOURS“, Аеродроми РС.

Управа Аеродроми РС а.д. Бања Лука је у својству Скупштине Друштва у децембру 2017 године усвојила План пословања „АRS TOURS“ д.о.о. Бања Лука за 2018.

Планом пословања је за 2018 годину пројектовано је сљедеће:

* највећи обим прихода у износу од КМ 98.450,00 планирано је да се оствари као приход од продаје авио карата,
* а од туризма и осталих услуга КМ 17.000,00. Мали планирани приходи у области туризма су условљени неадекватном кадровском структуром,

Најважнији циљеви „АRS TOURS“ д.о.о. Бања Лука за 2018 годину су:

* имплементација пројекта „Amadeus E-power“, као новог производа на тржишту БиХ,
* имплементација „tailor- made“ програма за самостално креирања туристичких аранжмана,
* У сегменту осталих услуга, без обзира што су планиране у малом обиму, могло би доћи до значајног раста прихода уколико започну операције неког од Low Cost Carrier-а.
* Обновити лиценцу за организованје туристичких путованја у иностранство,

Успостављањем новог саобраћаја на аердорому Бања Лука створио би се основ за пораст свих видова прихода „АRS TOURS“ д.о.о.

**4. РИЗИЦИ У ПОСЛОВАЊУ**

* Значајан ризик у пословању би била немогућност испуњавање услова за продужавање Потврде за аеродром за јавну употребу са ограничењима, или чак суспензија Потврде, што би имало несагледиве посљедице по Предузеће.
* Аеродром је 14.09.2016. године потписао са Фондом за развој и запошљавање Републике Српске а.д. Бања Лука Уговор о зајму. Укупно одобрена средства по овом уговору су КМ 7.000.000 са периодом отплате од 120 мјесеци у који је укључен грејс период од 24 мјесеца.

Због наведеног ће пословање у цијелом планском периоду 2018-2020 година бити зависно од властитих прихода и исплате Субвенције Владе Републике Српске у цјелокупном износу.

Због обезбјеђења наплате потраживања по овом уговору Аердороми Републике Српске а.д. Бања Лука и Фонд за развој и запошљавање Републике Српске а.д. Бања Лука су закључили Уговор о уступању потраживања – цесији, а супотпиник овог уговора као дужник – cesus је Министарство саобраћаја и веза Републике Српске.

* Уколико аеродром у 2018 години потпише уговор са неким од нискобуџетних превозника, а на период од пет године, сусрести ће се са брже растућим трошковима од прихода, посебно у првој и другој години увођења овог вида саобраћаја.
* Аеродром на крају 2017. године нема значајније обавезе према добављачима и исте не представљају ризик у планском периоду.
* Судски спорови:
* Против аеродрома, као тужене стране, ће се у 2018 години водити два судска спора из радних односа, који су покренути од стране једног радника, али исти неће представљати значајан ризик за пословање јер је вриједност тужбених захтјева укупно КМ 7.000.

Исход ових спорова је неизвјесан.

* Нестро Бања Лука је покренуо спор у вези са неизмиреним обавезама за зраднике који су радили на манипулацији са млазним горивом. Вриједност овог спора је КМ 56.000.

Исход овог спора је неизвјесан.

* Значајнији ризик у пословању у наредном трогодишњем периоду за аеродром би могле да представљају тужбе једног дијела акционара, а по основу кориштења права несагласних акционара, а у вези са одредбама члана 435. Закона о привредним друштвима. Тужбе су крајем 2016 године поднијели ЗИФ Полара инвест фонд а.д. Бања Лука (тужбени захтјев у вриједности од КМ 215.387,10) и ЗИФ Кристал инвест фонд а.д. Бања Лука (тужбени захтјев у вриједности од КМ 506.571,28).

Исход ових спорова је неизвјесан.

**5. ПЛАНИРАНИ ФИЗИЧКИ ПОКАЗАТЕЉИ У ПЕРИОДУ 2018 - 2020 ГОДИНА**

5.1 План физичког обима саобраћаја

*Планирани обим саобраћаја по компанијама у 2018, а у поређењу са оствареним саобраћајем у 2017 години*

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | | **Путничкки саобраћај** | | | | | | | | | | | | | | | |
|  | ***Low Cost Carrier*** | | | | ***Air Serbia*** | | | | ***Air taxi и комерцијални пословни летови*** | | | | ***Остали летови*** | | | | ***Укупно*** | | | |
|  | 2017 | | 2018 | | 2017 | | 2018 | | 2017 | | 2018 | | 2017 | | 2018 | | 2017 | | 2018 | |
|  | лет | пут | лет | пут | лет | пут | лет | пут | лет | пут | лет | пут | лет | пут | лет | пут | лет | пут | лет | пут |
| **ЈАН** | --- | --- | --- | --- | 26 | 1.160 | 24 | 1.200 | 8 | 36 | 10 | 50 | 120 | 65 | 90 | 54 | 154 | 1.261 | 124 | 1.304 |
| **ФЕБ** | --- | --- | --- | --- | 24 | 885 | 24 | 1.200 | 6 | 29 | 10 | 50 | 74 | 30 | 90 | 54 | 104 | 944 | 124 | 1.304 |
| **МАР** | --- | --- | --- | --- | 28 | 1.141 | 24 | 1.200 | 4 | 21 | 10 | 50 | 85 | 42 | 90 | 54 | 117 | 1.204 | 124 | 1.304 |
| **АПР** | --- | --- | --- | --- | 44 | 1.890 | 40 | 2.200 | 12 | 66 | 10 | 50 | 90 | 46 | 90 | 54 | 146 | 2.002 | 140 | 2.304 |
| **МАЈ** | --- | --- | --- | --- | 44 | 1.939 | 40 | 2.200 | 8 | 37 | 10 | 50 | 95 | 40 | 90 | 54 | 147 | 2.016 | 140 | 2.304 |
| **ЈУН** | --- | --- | --- | --- | 42 | 1.888 | 40 | 2.200 | 9 | 34 | 10 | 50 | 85 | 41 | 90 | 54 | 136 | 1.963 | 140 | 2.304 |
| **ЈУЛ** | --- | --- | --- | --- | 44 | 2.454 | 40 | 2.200 | 7 | 32 | 10 | 50 | 105 | 56 | 90 | 54 | 156 | 2.542 | 140 | 2.304 |
| **АВГ** | --- | --- | --- | --- | 44 | 2.561 | 40 | 2.200 | 10 | 48 | 10 | 50 | 91 | 38 | 90 | 54 | 145 | 2.647 | 140 | 2.304 |
| **СЕП** | --- | --- | --- | --- | 44 | 1.960 | 40 | 2.200 | 15 | 64 | 10 | 50 | 78 | 37 | 90 | 54 | 137 | 2.061 | 140 | 2.304 |
| **ОКТ** | --- | --- | --- | --- | 44 | 1.860 | 40 | 2.200 | 4 | 24 | 10 | 50 | 85 | 66 | 90 | 54 | 133 | 1.950 | 140 | 2.304 |
| **НОВ** | --- | --- | 17 | 2.900 | 22 | 939 | 24 | 1.200 | 3 | 15 | 10 | 50 | 80 | 105 | 90 | 54 | 105 | 1.059 | 141 | 4.204 |
| **ДЕЦ** | --- | --- | 17 | 2.900 | 26 | 1.051 | 24 | 1.200 | 14 | 41 | 10 | 50 | 95 | 78 | 90 | 54 | 135 | 1.170 | 141 | 4.204 |
| ***Σ*** | ***---*** | ***---*** | ***34*** | ***5.800*** | ***432*** | ***19.728*** | ***400*** | ***21.400*** | ***100*** | ***447*** | ***120*** | ***600*** | ***1.083*** | ***644*** | ***1.080*** | ***648*** | ***1.615*** | ***20.819*** | ***1.634*** | ***28.448*** |

*Планирани обим саобраћаја по компанијама за 2019 и 2020 годину*

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **П у т н и ч к и с а о б р а ћ а ј** | | | | | | | | | | | | | | | | | | | | |
|  | ***Low Cost Carrier*** | | | | ***Air Serbia*** | | | | ***Air taxi и комерцијални пословни летови*** | | | | ***Остали летови*** | | | | ***Укупно*** | | | |
|  | 2019 | | 2020 | | 2019 | | 2020 | | 2019 | | 2020 | | 2019 | | 2020 | | 2019 | | 2020 | |
|  | лет | пут | лет | пут | лет | пут | лет | пут | лет | пут | лет | пут | лет | пут | лет | пут | лет | пут | лет | пут |
| **ЈАН** | 17 | 2.900 | 70 | 12.000 | 24 | 1.200 | 24 | 1.200 | 10 | 50 | 10 | 50 | 90 | 54 | 90 | 54 | 141 | 4.204 | 194 | 13.304 |
| **ФЕБ** | 17 | 2.900 | 70 | 12.000 | 24 | 1.200 | 24 | 1.200 | 10 | 50 | 10 | 50 | 90 | 54 | 90 | 54 | 141 | 4.204 | 194 | 13-304 |
| **МАР** | 17 | 2.900 | 70 | 12.000 | 24 | 1.200 | 24 | 1.200 | 10 | 50 | 10 | 50 | 90 | 54 | 90 | 54 | 141 | 4.204 | 194 | 13.304 |
| **АПР** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **МАЈ** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **ЈУН** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **ЈУЛ** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **АВГ** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **СЕП** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **ОКТ** | 17 | 2.900 | 70 | 12.000 | 40 | 2.200 | 40 | 2.200 | 10 | 50 | 10 | 50 | 90 | 54 | 90 | 54 | 157 | 5.204 | 210 | 14.304 |
| **НОВ** | 70 | 12.000 | 112 | 19.000 | 24 | 1.200 | 24 | 1.200 | 10 | 50 | 10 | 50 | 90 | 54 | 90 | 54 | 194 | 13.304 | 236 | 20.304 |
| **ДЕЦ** | 70 | 12.000 | 112 | 19.000 | 24 | 1.200 | 24 | 1.200 | 10 | 50 | 10 | 50 | 90 | 54 | 90 | 54 | 194 | 13.204 | 236 | 20.304 |
| ***Σ*** | ***310*** | ***53.000*** | ***924*** | ***158.000*** | ***400*** | ***21.400*** | ***400*** | ***21.400*** | ***120*** | ***600*** | ***120*** | ***600*** | ***1.080*** | ***648*** | ***1.080*** | ***648*** | ***1.910*** | ***75.648*** | ***2.524*** | ***180.648*** |

***Напомена:***

У табелама су наведени просјечни планирани бројеви авио операција и путника по мјесецима због лакшег сагледавања планских величина.

Под ставком „Остали“ подразумјевамо планиране операције и путнике Ваздухопловног сервиса РС, као и операције и путнике генералне авијацијe.

Сви плански показатељи су у искључивој зависности од планова и одлука авио компанија, на које аеродром не може директно утицати, јер се ради прије свега о добити, или губитку авио компаније на некој линији.

*Планирани обим карго саобраћаја за период 2018-2020, а у поређењу са оствареним саобраћајем у 2017 години*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ***Cargo*** | | | | | | | |
|  | 2017 | | 2018 | | 2019 | | 2020 | |
|  | Бр. пошиљки | kg | Бр. пошиљки | kg | Бр. пошиљки | kg | Бр. пошиљки | kg |
| **ЈАН** | 8 | 279 | 10 | 200 | 30 | 600 | 50 | 1.000 |
| **ФЕБ** | 7 | 117 | 10 | 200 | 30 | 600 | 50 | 1.000 |
| **МАР** | 13 | 466 | 10 | 200 | 30 | 600 | 50 | 1.000 |
| **АПР** | 7 | 275 | 10 | 200 | 30 | 600 | 50 | 1.000 |
| **МАЈ** | 9 | 169 | 10 | 200 | 30 | 600 | 50 | 1.000 |
| **ЈУН** | 10 | 208 | 20 | 400 | 30 | 600 | 50 | 1.000 |
| **ЈУЛ** | 15 | 303 | 20 | 400 | 30 | 600 | 50 | 1.000 |
| **АВГ** | 11 | 105 | 20 | 400 | 30 | 600 | 50 | 1.000 |
| **СЕП** | 8 | 216 | 20 | 400 | 30 | 600 | 50 | 1.000 |
| **ОКТ** | 22 | 380 | 20 | 400 | 30 | 600 | 50 | 1.000 |
| **НОВ** | 18 | 400 | 20 | 400 | 30 | 600 | 50 | 1.000 |
| **ДЕЦ** | 9 | 118 | 20 | 400 | 30 | 600 | 50 | 1.000 |
| ***Σ*** | ***137*** | ***3.036*** | ***190*** | ***3.800*** | ***360*** | ***7.200*** | ***600*** | ***12.000*** |

**6. ФИНАНСИЈСКИ ОПЕРАТИВНИ ПЛАН**

6.1 Планирани приходи

Као највећи извор прихода и у планском периоду 2018-2020 години планирана је Субвенција Владе Републике Српске у износу од 1.900.000 КМ, што процентуално износи 64% укупно планираног прихода у 2018.

У истој години 36% у укупном приходу учествује планирани приход од услуга из основне дјелатности предузећа (продаје млазног горива, приход од пружања услуга Handlinga и Landinga, приход од аеродромске таксе).

Ови приходи су планирани на основу планираних и табеларно представљених физичких показатеља, односно броја авио операција и броја превезених путника по авио компанијама, а узимајући у обзир чињеницу да се тренутно саобраћај обавља ваздухопловима са M.T.O.W. распона од 20 до 80 тона.

План је да се ови односи морају мијењати у корист прихода од основних дјелатности, а то је оствариво само повећањем обима саобраћаја. Све планиране активности за сљедећи период морају имати за циљ повећање обима саобраћаја са бањалучког аеродрома.

Приходи од увођења саобраћаја Low Cost Carrier-а остваривали би се у 2019 и 2020 години, али би исти били нижи од расхода које бисмо имали у првим годинама пословања, а који су везани за материјално и кадровско оспособљавање за опслуживање широкотрупних авиона и значајно већег броја путника по једном лету.

Када говоримо о приходима, желимо да нагласимо планирање прихода по основу прихода од ***cargo*** саобраћаја.

Први значајнији приходи од ове услуге се јављају крајем 2014 године и планирамо склапање уговора за наставак истих у наредном трогодишњем периоду.

Осим тога, у 2018 години ће по завршетку инвестиционих улагања у функцији бити нови *cargo* објект , који би био основа за значајно већи обим робног промета преко аеродрома Бања Лука.

*Планирани приходи за период 2018-2020*

|  |  |  |  |  |
| --- | --- | --- | --- | --- |
| ***Конто*** | ***Опис*** | **План 2018** | **План 2019** | **План 2020** |
| *601* | *Tрговина* | *35.000* | *60.000* | *70.000* |
| *Продаја млазног горива и авио бенз.* | *450.000* | *600.000* | *650.000* |
| *Ресторан* | *60.000* | *80.000* | *100.000* |
| *Продаја течности за одлеђивање* | *10.000* | *10.000* | *10.000* |
| *611* | *Паркинг, манипулативне услуге* | *25.000* | *25.000* | *45.000* |
| *Услуге одлеђивања* | *5.000* | *5.000* | *5.000* |
| *Аеродромска такса* | *140.000* | *170.000* | *190.000* |
| *612* | *Услуге опслуживања (HANDLING, LANDING)* | *350.000* | *460.000* | *720.000* |
| *650* | *Субвенција Владе РС* | *1.900.000* | *1.900.000* | *1.900.000* |
| *651* | *Закуп пословног простора и рекламе* | *30.000* | *40.000* | *50.000* |
| *652* | *Приход од амортизације* | *75.000* | *75.000* | *75.000* |
| *661* | *Камата по виђењу* | *---* | *---* | *---* |
| *662* | *Остали приходи и поз. курсне разл.* | *---* | *---* | *---* |
| *679* | *Остали непоменути приходи* | *---* | *---* | *---* |
|  | *Cargo* | *10.000* | *20.000* | *20.000* |
| *691* | *Накнадно утврђени прих. из ран. год.* | *---* | *---* | *---* |
| **УКУПАН ПРИХОД:** | | ***3.090.000*** | ***3.445.000*** | ***3.835.000*** |

*Планирани расходи за период 2018 - 2020 година*

|  |  |  |  |  |
| --- | --- | --- | --- | --- |
| ***Конто*** | ***Опис*** | **План 2018** | **План 2019** | **План 2020** |
| *501* | *Трговина* | 25.000 | *45.000* | *53.000* |
| *Mлазно гориво и авио бензин* | *370.000* | *500.000* | *550.000* |
| *Течност за одлеђивање* | *7.000* | *7.000* | *7.000* |
| *Ватрогасно пјенило* | *5.000* | *7.000* | *10.000* |
| *Бифе* | *45.000* | *58.000* | *72.000* |
| *512* | *Остали реж. материјал* | *12.000* | *15.000* | *17.000* |
| *Радна одијела* | *10.000* | *5.000* | *5.000* |
| *Текуће инвестиионо државање осн. средстава* | *10.000* | *10.000* | *10.000* |
| *Канцеларијски материјал* | *6.000* | *7.000* | *8.000* |
| *Остало(уреа)* | *10.000* | *10.000* | *10.000* |
| *513* | *Гориво и лож уње* | *70.000* | *70.000* | *70.000* |
| *Електрична енергија* | *50.000* | *55.000* | *60.000* |
| *520,521,529* | *Трошкови зарада, накнада зарада и ост. (бруто)* | *1.118.000* | *1.325.000* | *1.533.000* |
| *Службени пут - дневнице* | *10.000* | *10.000* | *10.000* |
| *Путни трошкови сл. путовања* | *7.000* | *10.000* | *12.000* |
| *522* | *Накнада за чланове НО и Одб. за рев (бруто)* | *49.000* | *49.000* | *49.000* |
| *529* | *Трошак Превоза* | *10.000* | *11.000* | *12.000* |
| *531* | *Телефон* | *20.000* | *21.000* | *22.000* |
| *Internet* | *7.000* | *8.000* | *9.000* |
| *Пошта* | *3.000* | *3.000* | *3.000* |
| *DCS (систем контроле одл. путника, пртљага)* | *50.000* | *50.000* | *50.000* |
| *532* | *Текуће одржавање* | *35.000* | *35.000* | *35.000* |
| ***Конто*** | ***Опис*** | **План 2018** | **План 2019** | **План 2020** |
| *535* | *Реклама, огласи* | *5.000* | *5.000* | *5.000* |
| *539* | *Комуналне и остале услуге* | *50.000* | *50.000* | *50.000* |
| *540* | *Амортизација* | *470.000* | *500.000* | *500.000* |
| *550* | *Трошак здравствених услуга* | *1.000* | *2.000* | *2.000* |
| *Инт. усл.непр. услуге и угов. о дјелу* | *40.000* | *40.000* | *40.000* |
| *Стручно образовање и литература* | *10.000* | *10.000* | *10.000* |
| *Трошкови непроизводних услуга* | *20.000* | *20.000* | *20.000* |
| *551* | *Репрезентација, угост. услуге и преноћошта* | *15.000* | *15.000* | *15.000* |
| *552* | *Осигурање* | *20.000* | *20.000* | *20.000* |
| *553* | *Трошак платног промета у земљи и иностр.* | *10.000* | *11.000* | *12.000* |
| *554* | *Чланарине* | *1.000* | *1.000* | *2.000* |
| *555* | *Накнаде, таксе и царине* | *15.000* | *15.000* | *15.000* |
| *556* | *Доприноси по уг. о повр. и привр. посл. и солидани допринос за поплаве* | *20.000* | *20.000* | *20.000* |
| 559 | *Таксе и трошкови оглашавања, рег возила, зимска* | *20.000* | *20.000* | *20.000* |
| 561 | *Расходи камата по кредитима* | *378.000* | *368.429* | *330.720* |
| 579 | *Трошак судских спорова* | *10.000* | *10.000* | *5.000* |
| *Отписи и остали расходи* | *---* | *---* | *---* |
| **УКУПНО РАСХОДИ:** | | ***3.014.000*** | ***3.418.429*** | ***3.673.720*** |
| **РЕЗУЛТАТ** | | ***76.000*** | ***26.571*** | ***161.280*** |

Планирани расходи за 2018 су на нивоу истих у 2017 години, или мање планирани гдје је то објективно могуће реализовати.

Од ставки у расходима је најтеже предвидјети издатке који ће се јавити за одржавање аеродромске опреме, а разлог је дјелимично стара опрема и неадекватно одржавање исте током претходних година. Исто тако је тешко предвидјети и ставке у трошковима које се односе на течност за одлеђивање, потрошњу погонског горива за чишћење полетно слетне стазе и лож уља за гријање, јер исте зависе од тога какве ће бити временске прилике током зимског периода.

У цијелом планском периоду највећа ставка планираних расхода су бруто зараде и накнаде зарада за запослене.

Исте ће бити нарочито изражене у 2019 и 2020 години уколико дође до увођења Low Cost саобраћаја.

Нова и значајна ставка у расходима је камата по основу зајма код ИРБ-а а на износ од КМ 7.000.000.

У 2018 години се у расходима појављује само камата због Grace периода, а већ у 2019 и 2020 години у расходима се појављује пуни отплатни ануитет.

У 2020 години ануитет достиже износ од КМ 1.079.503.

**6.2**  План личних примања

*План личних примања*

|  |  |  |  |
| --- | --- | --- | --- |
|  | 2018 | 2019 | 2020 |
| Бруто Плата | 925.000 | 1.096.000 | 1.267.000 |
| Топли оброк | 110.000 | 130.000 | 150.000 |
| Превоз | 14.000 | 17.000 | 22.000 |
| Регрес | 69.000 | 82.000 | 94.000 |
| УКУПНО: | 1.118.000 | 1.325.000 | 1.533.000 |

У 2018 години неће бити повећање личних примања уколико планирани већи обим саобраћаја будемо могли опслуживати са постојећим бројем извршилаца, јер смо у великом проценту овисни о субвенцији из буџета Владе Републике Српске.

Планирано успостављање саобраћаја једног од Low Cost Carier –a и значајни раст броја операција и броја превезених путника ће условити потребу пријема oдређеног броја нових радника у 2019 и 2020 години, а прије свега за потребе опслуживања ваздухоплова.

**7. ПЛАН ТОКОВА ГОТОВИНЕ**

|  |  |  |  |
| --- | --- | --- | --- |
| Позиција | **2018** | **2019** | **2020** |
| ПРИЛИВИ ГОТОВИНЕ ИЗ ПОСЛОВНИХ АКТИВНОСТИ | 3.015.000 |  | 3.415.000 |
| 1. Приливи од купаца и примљени аванси | 3.015.000 |  | 3.415.000 |
| ОДЛИВИ ГОТОВИНЕ ИЗ ПОСЛОВНИХ АКТИВНОСТИ | 2.544.000 |  | 2.397.500 |
| 1. Одливи по основу исплата добављачима и дати аванси | 882.000 |  | 851.000 |
| 2. Одливи по основу исплата зарада, накнада зарада и осталих личних расхода | 1.118.000 |  | 1.146.000 |
| 3. Одливи по основу плаћених камата | 378.000 | 368.429 | 330.720 |
| 4. Одливи по основу пореза на добит | 0 | 0 | 0 |
| 5. Остали одливи из пословних активности | 166.000 | 255.000 | 207.000 |
| НЕТО ПРИЛИВ - ОДЛИВ ГОТОВИНЕ ИЗ ПОСЛОВНИХ АКТИВНОСТИ | 471.000 | 451.571 | 586.280 |
| ПРИЛИВИ ГОТОВИНЕ ИЗ АКТИВНОСТИ ИНВЕСТИРАЊА | 1.355.000 | 0 | 0 |
| ОДЛИВИ ГОТОВИНЕ ИЗ АКТИВНОСТИ ИНВЕСТИРАЊА | 1.355.000 | 0 | 0 |
| 1. Одливи по основу куповине нематеријалних улагања, некретнина, постројења, опреме, инвестиционих некретнина и биолошких средстава | 1.355.000 | 0 | 0 |
| НЕТО ПРИЛИВ -ОДЛИВ ГОТОВИНЕ ИЗ АКТИВНОСТИ ИНВЕСТИРАЊА | 0 | 0 | 0 |
| ПРИЛИВ ГОТОВИНЕ ИЗ АКТИВНОСТИ ФИНАНСИРАЊА | 1.355.000 | 0 | 0 |
| 1. Приливи по основу повећања основног капитала | 0 | 0 | 0 |
| 2. Приливи по основу дугорочних кредита | 1.355.000 | 0 | 0 |
| 3. Приливи по основу краткорочних кредита | 0 | 0 | 0 |
| 4. Приливи по основу осталих дугорочних и краткорочних обавеза | 0 | 0 | 0 |
| ОДЛИВИ ГОТОВИНЕ ИЗ АКТИВНОСТИ ФИНАНСИРАЊА | 1.355.000 | 536.698 | 748.782 |
| 1. Одливи по основу откупа сопствених акција и удјела | 0 | 0 | 0 |
| 2. Одливи по основу дугорочних кредита | 1.355.000 | 536.698 | 748.782 |
| 3. Одливи по основу краткорочних кредита | 0 | 0 | 0 |
| 6. Одливи по основу осталих дугорочних и краткорочних обавеза | 0 | 0 | 0 |
| НЕТО ПРИЛИВ -ОДЛИВ ГОТОВИНЕ ИЗ АКТИВНОСТ ФИНАНСИРАЊА | 0 | -536.698 | -748.782 |
| УКУПНИ ПРИЛИВИ ГОТОВИНЕ | 4.370.000 | 3.370.000 | 3.760.000 |
| УКУПНИ ОДЛИВИ ГОТОВИНЕ | 3.899.000 | 3.454.127 | 3.922.502 |
| НЕТО ПРИЛИВ -ОДЛИВ ГОТОВИНЕ | **471.000** | **-84.127** | **-162.502** |
| ГОТОВИНА НА ПОЧЕТКУ ОБРАЧУНСКОГ ПЕРИОДА | 0 | 471.000 | 386.873 |
| ГОТОВИНА НА КРАЈУ ОБРАЧУНСКОГ ПЕРИОДА | **471.000** | **386.873** | **224.371** |

**8.**  **ПЛАНСКЕ ИНВЕСТИЦИЈЕ ЗА 2018 ГОДИНУ**

|  |  |  |  |  |  |
| --- | --- | --- | --- | --- | --- |
| ***Р/Б*** | ***Инвестиција*** | ***Процјењена вриједност КМ*** | ***Извор средстава*** | | ***Период*** |
| ***објекти*** | | | | | |
| **1.** | Cargo објекат површииине 900 м2 | 1.200.000 | Средства зајма код ИРБ | | 2018 |
| ***Укупно објекти*** | | ***1.200.000*** | Средства зајма код ИРБ | | 2018 |
| ***Возила и Опрема*** | | | | | |
| **2.** | Рендген за ручни пртљаг-2 ком и Метал детекторска врата-2ком | 250.000 | | Властита средства/ Средства субвенције | 2018 |
| **3.** | Ентеријер за аеродромску зграду | 30.000 | | Властита средства/ Средства субвенције | 2018 |
| **4.** | Столови и столице за кафић | 30.000 | | Властита средства/ Средства субвенције | 2018 |
| **5.** | Систем за аутоматску наплату паркинга | 40.000 | | Властита средства/ Средства субвенције | 2018 |
| **6.** | Возило за снабдјевање ваздухоплова питком водом | 26.000 | | Властита средства/ Средства субвенције | 2018 |
| **7.** | Вучне степенице за укрцавање путника | 70.000 | | Властита средства/ Средства субвенције | 2018 |
| **8.** | Вучна возила за превоз пртљага 2 ком. | 50.000 | | Властита средства/ Средства субвенције | 2018 |
| **9.** | Доградња пристанишне зграде | 50.000 | | Властита средства/ Средства субвенције | 2018 |
| **10.** | Ваздушни стартер (кориштени) | 70.000 | | Властита средства/ Средства субвенције | 2018 |
| **11.** | Уређај за гријање кабине ваздухоплова (кориштени) | 65.000 | | Властита средства/ Средства субвенције | 2018 |
| **12.** | Рачунари и опрема за DCS | 28.000 | | Властита средства/ Средства субвенције | 2018 |
| **13.** | Транспортни систем са вагама за одвојени пртљаг | 120.000 | | Властита средства/ Средства субвенције | 2018 |
| ***Укупно возила и опрема*** | | ***829.000*** | | Властита средства/ Средства субвенције | 2018 |
| ***УКУПНА ИНВЕСТИЦИОНА УЛАГАЊА*** | | ***2.029.000*** | | Средства зајма код ИРБ  Властита средства/ Средства субвенције | 2018 |

**З А К Љ У Ч А К**

Реализацијом планираних инвестиција из средстава зајма аеродром Бања Лука ће створити услове за значајно повећање протока роба и путника, а осим тога повећаће се и степен безбједности ваздушног саобраћаја на аеродрому.

Мастер плана и Просторни Плана Подручја Посебне Намјене ће дугорочно шире подручје око аеродрома заштитити од градње садржаја који нису у функцији аеродрома.

Уговор који је аеродром закључио са компанијом RYANAIR условиће већ од краја 2018 године успостављање саобраћаја са неколико нових дестинација у средњој и сјеверној Европи.

Осим што је становницима шире регије омогућено да купују изузетно јефтине карте, индиректне користи од овог летења за цијелу регију биће значајне.

Аеродроми Републике Српске а.д.

Бања Лука